Document ID: 32007D0813

KOMISJONI OTSUS,
28. november 2007,
täiendavate püügipäevade eraldamise kohta Hispaaniale ICES VIIIc ja IXa rajoonis, välja arvatud Cádizi lahes
(teatavaks tehtud numbri K(2007) 5719 all)
(Ainult hispaaniakeelne tekst on autentne)
(2007/813/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. detsembri 2006. aasta määrust (EÜ) nr 41/2007, millega määratakse 2007. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) eelkõige selle IIB lisa punkti 9,
ning arvestades järgmist:
(1)
Määruse (EÜ) nr 41/2007 IIB lisa punktis 7 on täpsustatud maksimaalne päevade arv, mille jooksul ühenduse laevad, mille kogupikkus on vähemalt 10 meetrit ning mille pardal on traalid võrgusilma suurusega vähemalt 32 mm, nakkevõrgud võrgusilma suurusega vähemalt 60 mm või põhjaõngejadad, võivad viibida ICES VIIIc ja IXa rajoonis, välja arvatud Cádizi lahes, 1. veebruarist 2007 kuni 31. jaanuarini 2008.
(2)
Kõnealuse määruse IIA lisa punktiga 9 võimaldatakse komisjonil pärast 1. jaanuari 2004 toimunud püügitegevuse alalise lõpetamise alusel eraldada täiendavaid merepäevi, mille jooksul võib laev, mille pardal on eespool nimetatud püügivahendeid, viibida kõnealuses geograafilises piirkonnas.
(3)
Hispaania esitas 6. juulil 2007 andmed, mis tõendavad, et alates 1. jaanuarist 2004 tegevuse alaliselt lõpetanud laevad kasutasid vastavalt 4,20 % püügikoormusest, mida 2003. aastal kasutasid kõnealuses geograafilises piirkonnas viibinud Hispaania laevad, mille pardal olid traalid võrgusilma suurusega vähemalt 32 mm, 9,55 % püügikoormusest, mida 2003. aastal kasutasid kõnealuses geograafilises piirkonnas viibinud Hispaania laevad, mille pardal olid nakkevõrgud võrgusilma suurusega vähemalt 60 mm, ning 20,86 % püügikoormusest, mida 2003. aastal kasutasid kõnealuses geograafilises piirkonnas viibinud Hispaania laevad, mille pardal olid põhjaõngejadad.
(4)
Esitatud andmeid silmas pidades ja kõnealuse määruse IIB lisa punktis 9.1 sätestatud arvutusmeetodi alusel tuleks Hispaaniale ajavahemikuks 1. veebruarist 2007 kuni 31. jaanuarini 2008 eraldada üheksa täiendavat merepäeva laevade jaoks, mille pardal on punkti 3 alapunktiga a hõlmatud püügivahendid, kakskümmend üks täiendavat merepäeva laevade jaoks, mille pardal on punkti 3 alapunktiga b hõlmatud püügivahendid ning nelikümmend viis täiendavat merepäeva laevade jaoks, mille pardal on punkti 3 alapunktiga c hõlmatud püügivahendid.
(5)
Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Maksimaalne päevade arv, mil määruse (EÜ) nr 41/2007 IIB lisa punkti 3 alapunktis a märgitud püügivahendeid pardal hoidvad Hispaania lipu all sõitvad laevad, mille kohta ei kehti kõnealuse lisa punktis 7.1 loetletud eritingimused, võivad kõnealuse lisa I tabeli kohaselt viibida ICES VIIIc ja IXa rajoonis, välja arvatud Cádizi lahes, muudetakse 225 päevaks aastas.
2. Maksimaalne päevade arv, mil määruse (EÜ) nr 41/2007 IIB lisa punkti 3 alapunktis b märgitud püügivahendeid pardal hoidvad Hispaania lipu all sõitvad laevad, mille kohta ei kehti kõnealuse lisa punktis 7.1 loetletud eritingimused, võivad kõnealuse lisa I tabeli kohaselt viibida ICES VIIIc ja IXa rajoonis, välja arvatud Cádizi lahes, muudetakse 237 päevaks aastas.
3. Maksimaalne päevade arv, mil määruse (EÜ) nr 41/2007 IIB lisa punkti 3 alapunktis c märgitud püügivahendeid pardal hoidvad Hispaania lipu all sõitvad laevad, mille kohta ei kehti kõnealuse lisa punktis 7.1 loetletud eritingimused, võivad kõnealuse lisa I tabeli kohaselt viibida ICES VIIIc ja IXa rajoonis, välja arvatud Cádizi lahes, muudetakse 261 päevaks aastas.
Artikkel 2
Käesolev otsus on adresseeritud Hispaania Kuningriigile.
Brüssel, 28. november 2007

Labels: 8
11
18
6